CELEX: 32012D0817
Language: bg
Date: 2012-12-19 00:00:00
Title: 2012/817/ЕС, Евратом: Решение за изпълнение на Комисията от 19 декември 2012 година за изменение на Решение 90/185/Евратом, ЕИО за разрешаване на Гърция да използва някои приблизителни разчети при изчисляването на базата за собствените ресурси от ДДС (нотифицирано под номер C(2012) 9549)

21.12.2012   
            
            
               BG
            
            
               Официален вестник на Европейския съюз
            
            
               L 352/60
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 19 декември 2012 година
   за изменение на Решение 90/185/Евратом, ЕИО за разрешаване на Гърция да използва някои приблизителни разчети при изчисляването на базата за собствените ресурси от ДДС
   (нотифицирано под номер C(2012) 9549)
   (само текстът на гръцки език е автентичен)
   (2012/817/ЕС, Евратом)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 13 от него,
   като има предвид, че:
   
               (1)
            
            
               Съгласно член 375 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (2) Гърция може да продължи да освобождава от данък сделките, изброени в приложение Х, част Б, точки 2, 8, 11 и 12; тези трансакции трябва да бъдат отчетени при определянето на базата за собствените ресурси от ДДС.
            
         
               (2)
            
            
               В случая на Гърция Комисията, въз основа на Регламент (ЕИО, Евратом) № 1553/89, прие Решение 90/185/Евратом, ЕИО (3) за разрешаване на Гърция, считано от 1 януари 1989 г., да използва някои приблизителни разчети при изчисляването на базата за собствените ресурси от ДДС.
            
         
               (3)
            
            
               От 1 юли 2010 г. Гърция обложи с данък трансакциите, посочени в приложение Х, част Б, точка 2 от Директива 2006/112/ЕО; разрешението, предоставено във връзка с това, следва да бъде преустановено, считано от тази дата.
            
         
               (4)
            
            
               От 22 август 2011 г. Гърция обложи с данък трансакциите, посочени в приложение Х, част Б, точка 8 от Директива 2006/112/ЕО; разрешението, предоставено във връзка с това, следва да бъде преустановено, считано от тази дата.
            
         
               (5)
            
            
               Комисията прикани Гърция да провери дали тези разрешения, предоставени на Гърция без изрично ограничение във времето, все още са необходими и да потвърди това на Комисията; Гърция потвърди, че две разрешения да се използват приблизителни разчети по отношение на трансакциите, посочени в приложение Х, част Б, точки 2 и 8 от Директива 2006/112/ЕО, не се прилагат повече.
            
         
               (6)
            
            
               В случая на Гърция тя призна, че по отношение на приложение X, част Б, точки 11 и 12 вече не е оправдана необходимостта да се използват приблизителни разчети, понеже бяха предоставени по-подробни данни от Министерството на отбраната.
            
         
               (7)
            
            
               В интерес на яснотата и прозрачността на правилата на Съюза разпоредбите, които са остарели или са престанали да действат, следва да бъдат отменени.
            
         
               (8)
            
            
               Мерките, предвидени в настоящото решение, са в съответствие със становището на Консултативния комитет по собствените ресурси,
            
         ПРИЕ НАСТОЯЩОТО РЕШЕНИЕ:
   Член 1
   1)   Член 1, точка 1 от Решение 90/185/Евратом, ЕИО се заличава.
   2)   Член 1, точка 3 от Решение 90/185/Евратом, ЕИО се заличава.
   3)   Член 1, точка 5 от Решение 90/185/Евратом, ЕИО се заличава.
   4)   Член 1, точка 6 от Решение 90/185/Евратом, ЕИО се заличава.
   Член 2
   Адресат на настоящото решение е Република Гърция.
   
      Съставено в Брюксел на 19 декември 2012 година.
      
         
            За Комисията
         
         Janusz LEWANDOWSKI
         
            Член на Комисията
         
      
   
   
      (1)  ОВ L 155, 7.6.1989 г., стр. 9.
   
      (2)  ОВ L 347, 11.12.2006 г., стр. 1.
   
      (3)  ОВ L 99, 19.4.1990 г., стр. 39.